2.10. การควบคุมภายใน

ความเห็นของคณะกรรมการบริษัทเกี่ยวกับการควบคุมภายใน

เรียน เลขาธิการ

สำนักงานคณะกรรมการกำกับหลักทรัพย์และตลาดหลักทรัพย์

ตามที่คณะกรรมการบริษัท
ได้แต่งตั้งคณะกรรมการตรวจสอบจากกรรมการผู้ทรงคุณวุฒิและมีความเป็นอิสระนั้น ในวันที่ 25
เมษายน 2549 ได้มีประธานกรรมการตรวจสอบ ศาสตราจารย์ศิริ เกวลินสฤษดิ์
และกรรมการตรวจสอบ นายวุฒิพล สุริยาภิวัฒน์ ได้ขอลาออก โดยทั้ง 2 ท่าน
ยังคงดำรงตำแหน่งกรรมการบริษัท
(กรรมการอิสระ)อยู่และในวันดังกล่าวคณะกรรมการบริษัทได้แต่งตั้ง นายอมรศักดิ์ นพรัมภา
เป็นประธานกรรมการตรวจสอบ นายเทพ รุ่งธนาภิรมย์ และ นายวีระศักดิ์ วหาวิศาล
เป็นกรรมการตรวจสอบ ซึ่งเป็นผู้มีความรู้และประสบการณ์ทางด้านบัญชี ตามหลักเกณฑ์ที่กำหนด

ในรอบปี 2549 คณะกรรมการบริษัทฯ
ได้ดูแลและกำกับการปฏิบัติงานของคณะกรรมบริหาร/กรรมการผู้จัดการ
รวมถึงผู้บริหารในระดับสูงอย่างสม่ำเสมอเพื่อให้การปฏิบัติงานมีประสิทธิภาพ
รัดกุมและสอดคล้องกับความรับผิดชอบของคณะกรรมการตรวจสอบ
ซึ่งจากรายงานที่ได้รับจากคณะกรรมการตรวจสอบและผู้สอบบัญชีรับอนุญาตเห็นได้ว่าบริษัทฯ
มีระบบการควบคุมภายในที่เพียงพอและไม่พบข้อบกพร่องที่เป็นสาระสำคัญ

ดังนั้น คณะกรรมการบริษัท จึงมั่นใจว่า
ระบบควบคุมภายในมีความเหมาะสมในการใช้ดูแลและติดตามการปฏิบัติงาน
เพื่อให้บรรลุพันธกิจที่ได้รับมอบหมายและไว้วางใจอย่างครบถ้วน

  (นายปกรณ์ ทวีสิน)

  ประธานกรรมการ

รายงานคณะกรรมการตรวจสอบ ประจำปี 2549

เรียน ผู้ถือหุ้น

บริษัท แอล.พี.เอ็น.ดีเวลลอปเมนท์ จำกัด (มหาชน)

ตามที่คณะกรรมการบริษัท ได้แต่งตั้งคณะกรรมการตรวจสอบ นายเทพ รุ่งธนาภิรมย์ นายวีระศักดิ์
วหาวิศาล เป็นกรรมการตรวจสอบ ซึ่ง 1 ท่านในนั้น เป็น

ผู้มีความรู้ และประสบการณ์ทางด้านบัญชี โดยมีผลตั้งแต่วันที่ 25 เมษายน 2549 และในวันดังกล่าว
คณะกรรมการตรวจสอบชุดเดิมได้ลาออกตามที่ดำรงตำแหน่งครบ 2 วาระต่อเนื่อง คือ
ประธานกรรมการตรวจสอบ ศาสตราจารย์ศิริ เกวลินสฤษดิ์ และกรรมการตรวจสอบ นายวุฒิพล
สุริยาภิวัฒน์ ได้ลาออกพร้อมกันในครั้งนี้

คณะกรรมการตรวจสอบ
ได้ปฏิบัติหน้าที่ตามความรับผิดชอบที่ได้รับมอบหมายจากคณะกรรมการบริษัทด้วยความสอดคล้องกับข้อกำหนดของตลาดหลักทรัพย์แห่งประเทศไทย
โดยมีการประชุมรวม 4 ครั้ง ในรอบปี 2549 มีการหารือกับฝ่ายจัดการเป็นระยะอย่างต่อเนื่อง
มีการหารือกับผู้สอบบัญชีรับอนุญาต และผู้ตรวจสอบภายในตามวาระที่กำหนด
คณะกรรมการตรวจสอบได้แสดงความคิดเห็น และตั้งข้อสังเกตตามที่พึงจะเป็นในการประชุมทุกครั้ง
ละรายงายอย่างเป็นอิสระต่อที่ประชุมคณะกรรมการบริษัท สรุปสาระสำคัญคือ

1)  สอบทาน และให้ความเห็นชอบงบการเงินรายไตรมาส และงบประจำปี ที่ได้จัดทำตาม
    หลักการบัญชีที่รับรอง ทั่วไป มีการเปิดเผยข้อมูลอย่างเพียงพอ
    ก่อนนำเสนอคณะกรรมการบริษัท เพื่อพิจารณาอนุมติ

2)  สอบทานการเปิดเผยข้อมูลรายการที่มีความเกี่ยวโยงกัน
    หรือรายการที่มีความขัดแย้งทางผลประโยชน์ให้เป็นไปตามเกณฑ์ของตลาดหลักทรัพย์ฯ

3)  สอบทานให้บริษัทปฏิบัติตามกฎหมาย และข้อกำหนดของตลาดหลักทรัพย์ฯ อย่างสม่ำเสมอ

4)  ติดตามผลและส่งเสริมการพัฒนากระบวนการกำกับดูแลกิจการของบริษัทอย่างต่อเนื่อง

5)  พิจารณาเสนอให้แต่งตั้ง สำนักงานสอบบัญชี ดีไอเอ เป็นผู้สอบบัญชีของบริษัทประจำปี 2550
    ต่อไปอีก 1 ปี โดยมีค่าตอบแทนเป็นจำนวนเงิน 0.81 ล้านบาท
    เพื่อนำเสนอข้ออนุมัติต่อที่ประชุมสามัญผู้ถือหุ้นต่อไป

6)  พิจารณา และเสนอแนะแผนการตรวจสอบประจำปี
    และรายงานผลการตรวจสอบของสำนักตรวจสอบภายใน
    รวมทั้งให้การสนับสนุนด้านการพัฒนาบุคลากร ให้มีประสิทธิภาพมากขึ้น และให้
    มีทักษะตามมาตรฐานวิชาชีพสากล

  คณะกรรมการตรวจสอบมีความเห็นว่า บริษัทมีการจัดทำ
  และการเปิดเผยข้อมูลในรายงานงบการเงินที่

เหมาะสม และเชื่อถือได้ รวมทั้งการมีระบบควบคุมภายในที่เพียงพอ

 ในนามคณะกรรมการตรวจสอบ

  ( นายอมรศักดิ์ นพรัมภา )

ประธานคณะกรรมการตรวจสอบ

วันที่ 24 มกราคม 2550

รายงานความรับผิดชอบในการตรวจสอบงบการเงิน และการกำกับดูแลกิจการ

บริษัท ให้ความสำคัญกับการควบคุมภายในอย่างต่อเนื่อง โดยคณะกรรมการบริษัท
ได้มอบหมายให้คณะกรรมการตรวจสอบ สอบทานการประเมินระบบควบคุมภายใน
เพื่อมุ่งให้มีการจัดทำขึ้นอย่างเพียงพอ และเหมาะสมกับการดำเนินธุรกิจ และเพื่อให้การปฏิบัติงาน
การดูแลทรัพย์สิน ระบบการเงิน การบริหารความเสี่ยงการกำกับการปฏิบัติงาน
ให้ดำเนินไปได้อย่างมีประสิทธิภาพ และประสิทธิผลที่น่าพอใจ

สำหรับปี 2549 จากผลการตรวจสอบภายใน มิได้พบสถานการณ์ใดๆ
ที่เกี่ยวกับการควบคุมภายในของบริษัท ซึ่งพิจารณาแล้วเห็นว่าเป็นจุดอ่อนที่มีสาระสำคัญ
ที่อาจมีผลกระทบต่องบการเงินแต่ประการใด

คณะกรรมการตรวจสอบ มีความเห็นว่า บริษัทมีกระบวนการจัดทำ
รวมทั้งมีระบบการควบคุมภายในที่เพียงพอเหมาะสม ทั้งนี้ ได้นำเสนอให้ขณะกรรมการบริษัทรับทราบ
และมีความเห็นด้วยกับความเห็นของคณะกรรมการตรวจสอบเป็นที่เรียบร้อย

อนึ่ง ในที่ประชุมผู้ถือหุ้น ประจำปี 2548
ได้มีผู้สอบถามเกี่ยวกับกำหนดระยะเวลาการจ่ายชำระคืนเงินกู้ยืม 200 ล้านบาท โดยบริษัทแกรนด์
ยูนิตี้ ดิเวลล็อปเมนท์ จำกัด ซึ่งกำหนดการเดิมคาดหมายว่า ได้รับชำระได้ทั้งจำนวน

ภายในปี 2549 นั้น กรรมการบริหารได้ชี้แจงว่า การขายห้องชุดของโครงการที่กำหนดไว้ในปี
2549 มีความล่าช้ากว่าปกติ กำหนดการจ่ายคืนวงเงิน
ดังกล่าวจึงได้เลื่อนเวลาออกไปเป็นการชำระให้หมดสิ้นภายในไตรมาสที่ 3 ของปี 2550